lv lv lv hbs_lat lv lv hbs_lat hu lv lv lv lv lv lv lv lv en lv pt lv lv pt lv lv lv lv lv lv lv lv lv lv lv lv lv lv lv lv en lt lt en lv lv lv lv lv lv lv hbs_lat lv lv lv lv lv lv lv lv pl lv lv hbs_lat lv lv hbs_lat hu lv lv lv lv en lv hbs_lat
Bulīmija, tās pazīmes un ārstēšana
Atkārtotas, nekontrolējamas pārēšanās lēkmes, kam seko apzināta un pārspīlēta svara kontrolēšana. Bulīmijas gadījumā ir pārmērīga tieksme pēc ēdiena, izteikta neapmierinātība ar savu izskatu un bailes no svara pieauguma. Centieni mazināt svaru notiek, regulāri izraisot vemšanu pēc ēdienreizēm, epizodiski badojoties, lietojot apetīti mazinošus vai caurejas un urīndzenošus līdzekļus.
Atkārtotas, nekontrolētas pārēšanās epizodes ar sekojošām pastāvīgām pūlēm kontrolēt ķermeņa svaru.
BULIMIA NERVOSA. Diagnozes kods F 50.2
3) svara pieaugumu cenšas novērst izraisot vemšanu, pielietojot caurejas līdzekļus, fermentu preparātus vai zāles, kas pazemina apetīti, periodiski badojoties,
4) izteikta neapmierinātība ar savu izskatu, bailes aptaukoties.
Sastopamība: 4-9% cilvēku kopējā populācijā, sākums 12-35 gadu vecumā, sievietes slimo vairāk kā vīrieši.
Neskatoties uz to, cik smagi var būt šīs saslimšanas simptomi, šī slimība ir ārstējama. Ja jums ir aizdomas, ka jūsu tuvinieks vai draugs slimo ar bulīmiju, ir jāmudina šo cilvēku meklēt profesionālu palīdzību. Ja neesat pārliecināts, ka jūs vai jūsu tuvinieks cīnās ar bulīmiju vai citiem ēšanas traucējumiem, konsultējieties ar speciālistu.
Signāli, kam jāpievērš uzmanību:
Liela daudzuma pārtikas pazušana.
Jebkādas norādes par atbrīvošanos no apēstā, iešana uz vannas istabu pēc ēšanas, vemšana, caurejas vai diurētisko līdzekļu lietošana.
Uzmācīga sportošana, lai sadedzinātu uzņemtās kalorijas.
Neparasts vaigu un žokļu pietūkums.
Tulznas uz rokām un pirkstiem var norādīt uz mākslīgu vemšanas izraisīšanu.
Dzīvesveida pielāgošana pārēšanās un vemšanas rituāliem.
Norobežošanās no parastām darbībām un draugiem.
Elektrolītu līdzsvara traucējumi, kas var izraisīt sirds aritmiju, sirds apstāšanos un nāvi. Elektrolītu līdzsvara traucējumi izraisa dehidratāciju, kālija un nātrija zudumu no organisma pēc vemšanas.
Barības vada iekaisums sakarā ar biežu vemšanu.
Zobu bojāšanās un plankumi uz tiem no biežas vemšanas.
Kuņģa un zarnu trakta darbības traucējumi.
Retāk kuņģa plīsums kā regulāras pārēšanās sekas.
Bulīmija ir organismam ļoti postoša saslimšana.
Fakti par Bulimia nervosa:
Bulīmija skar 1-2% pusaudžu un jaunu sieviešu.
80% slimnieku ir sievietes.
Cilvēku, kas cieš no bulīmijas, svars parasti ir normāls.
Lielākā daļa pacientu atzīst, ka viņu uzvedība ir neparasta un var būt bīstama veselībai.
Bulīmija ir bieži kopā ar depresijas simptomiem. Jo ātrāk šie ēšanas traucējumi tiek diagnosticēti, jo labākas ārstēšanas prognozes. Izārstēties ir iespējams, ja meklē palīdzību. Jāvēršas pie psihoterapeita, dietologa, iespējams, arī psihiatra, jo ārstēšanās ir komplekss process.
Bulīmija - tā ir nopietna, dzīvībai bīstama saslimšana, kas raksturojas ar atkārtotām pārēšanās lēkmēm, kā arī ekskluzīvām rūpēm par ķermeņa masu. Pacients regulāri atbrīvojas no apēstā, piemēram, to izvemjot. Slimība izpaužas kā nekontrolējamas, regulāras pārēšanās lēkmes. Cilvēks pēc tam to visu izvemj. Ja vemšana mākslīgi tiek izraisīta biežāk nekā divas reizes nedēļā, tas ir liels drauds veselībai. Reizēm tiek lietoti arī caurejas līdzekļi. Nereti pēc pārēšanās seko ilga badošanās. Slimības galējā izpausmē cilvēks pēc katras ēdienreizes tualetē uzreiz atbrīvojas no apēstā.
Jebkāda rīcība vai attieksme, kas norāda, ka svara zudums, diēta vai ēšanas kontrole kļūst par centrālo cilvēka dzīves jēgu, ir nopietns signāls diagnosticēt ēšanas traucējumus.
Daudzi domā, ka ar bulīmiju sirgst tikai jaunas baltās rases sievietes no labi situētām ģimenēm, bet tā nav. Slimība nešķiro ne pēc ādas krāsas, ne pēc valodas, kādā runā cilvēks, ne pēc materiālā stāvokļa, ne valsts, kurā cilvēks dzīvo. Bulīmija var skart jebkuru cilvēku.
Infografikas no verywell mind
Copyright  ©  anoreksija.lv 2022